Awtor dźensa
Jurij Nuk
Wot lěta 1954 trenowach a wubědźowach so lětdźesatk w běhanju na srjedźnych a dlěšich distancach jako čłon sportoweju klubow SC Rotacija Lipsk a SC Lipsk nimo swojeho regularneho studija slawistiki w Lipsku (1953–1958) a slědowaceho pedagogiskeho skutkowanja na Serbskim wučerskim wustawje w Budyšinje (wot 1958). Za mjenowanej klubaj sym so wězo na mnohich lochkoatletiskich wurisanjach republiki kaž tež w Čěskej a Pólskej wubědźował. Tak sym direktnje w stadionach někotryžkuli wurjadny sportowy wukon abo nowy hrajny abo samo tež swětowy rekord w lochkoatletice sobu dožiwił. Wot lěta 1965 startowach potom za BSG Motor Budyšin, ale nic wjace w tak wulkim wobłuku kaž do toho w Lipsku. Wuznamne mjezynarodne wubědźowanja lochkoatletiki wopytowach nětko ze swójbnymi jako přihladowar w Drježdźanach, Lipsku a Berlinje.
ceb_Latn als_Latn szl_Latn